Luma kurbo

En astronomio, la luma kurbo de kosma objekto estas grafikaĵo kiu montras
la evoluon de la lumeco de tiu objekto en funkcio de la tempo.

La luma kurbo povas esti perioda (kiel tiu de eklipse duopa stelo aŭ de rotacianta
asteroido) aŭ neperioda (kiel tiu de novao aŭ de supernovao).

 En planedoscienco 
En planedoscienco, luma kurbo utilas por taksi la rotacian periodon de malgranda
korpo (natura satelito, asteroido, kerno de kometo...). Elde tero estas ofte
neeble vidi detalojn de objekto. Observante la maksimumojn de la kurbo de la lumo
reflektita de objekto en funkcio de la tempo, oni povas kalkuli la rotacian periodon kaj
la neregulan formon de la objekto, aŭ ĝiajn variadojn de albedo. En pluraj okazoj estas
malfacile scii ĉu estas unu aŭ du maksimumoj dum unu rotacio.

 Eksteraj ligiloj 

  Luma kurbo de asteroidoj
  Luma kurbo de cefeidoj
  Diverseco de la supernovaoj
  Lumaj kurboj de asteroidoj, kometoj, variantaj steloj. (Observatorio de Ĝenvo)
  Kion diras al ni la lumaj kurboj

Kategorio:Astrofiziko
Kategorio:Lumo